《送胡绢庵宪长擢任楚藩》
清代·陈恭尹

才见朝天息八驺，又闻恩命下炎陬。紫薇卿月临荆楚，棠树清风接岭头。

千里溟濛沾旧雨，一帆轻便挂新秋。家庭且喜平安近，数日书邮是蓟州。

作者简介：陈恭尹（1631 ～1700），字元孝，初号半峰，晚号独漉子，又号罗浮布衣，汉族，广东顺德县（今佛山顺德区）龙山乡人。著名抗清志士陈邦彦之子。清初诗人，与屈大均、梁佩兰同称岭南三大家。又工书法，时称清初广东第一隶书高手。有《独漉堂全集》，诗文各15卷，词1卷。